**Bérleti szerződés**

Bérlő:

Név: ………………………………………………………………… Születési hely / idő: ………………………………………………….

Címe: ……………………………………………………………….. E-mail: ………………………………………………………………

Szem. ig.: ……………………………………………………………. Mobil: ………………………………………………………………..

**Túrázók névsora:………………………………………………………………………………………………………………..**

**…………………………………………………………………………………………………………………………………………………………………………………………………………………………………………………………………………………………………………..**

Az Evezz Velem Egyesület, cím: 1119 Budapest, Halmi u 6/b., adószám: 18266597-1-43 (továbbiakban Bérbeadó) bérbe adja, Bérlő bérbe veszi az Egyesület kizárólagos tulajdonát képező sporteszközt az alábbi feltételek szerint. A Bérbeadó jelen nyilatkozattal tájékoztatja a Bérlőt, hogy a bérleti szerződésben megjelölt hajóval való közlekedés teljes felelőssége a Bérlőt terheli. Bérbeadó honlapján és telephelyén is tájékoztatta Bérlőt a vízi közlekedés szabályairól. Bérlő, (csoport esetén a csoportért felelős vezető) kijelenti, hogy saját és a vele túrázók úszás tudása, fizikai és pszichikai állapota, sportolásra alkalmas. Drogok alkohol és egyéb tudatmódosító szer befolyása alatt senki nem áll. Bérlő kijelenti, hogy tisztában van a Hajózási Szabályzat és a vízi közlekedés rá és társaira vonatkozó szabályaival, képesek azokat betartani, rendelkeznek a vízi közlekedéshez, az ön-, és társmentéshez szükséges alapismeretekkel és evezéstechnikai tudással, kijelenti, hogy ő ill. a vele túrázók saját felelősségükre szállnak vízre. A Felek rögzítik, hogy az általánosan elvárható viselkedési normáknak, a Bérbeadó útmutatásainak, valamint a vízi közlekedés szabályainak (Hajózási Szabályzat) megsértéséből adódó mindennemű jogi felelősség, káreset, büntetés és egyéb káros következmény ezek után Bérlő kizárólagos felelősségi körébe tartozik.

1. Bérlő köteles a sporteszközt és tartozékait rendeltetésszerűen használni, és megóvni. A hajót csak vízen terheli, partra nem megy föl, elkerüli a hajó szilárd testekkel történő érintkezését, mentőmellényre nem ül rá, a parttól, kikötött, és/vagy veszteglő tárgyaktól, a hajózási útvonaltól és horgászoktól biztonságos távolságra közlekedik. Ezek megszegéséből keletkező minden nemű kárért teljes anyagi felelősséggel tartozik. Bérlő köteles a birtokában és használatában álló sporteszközt a rendelkezésre álló összes jogos eszközzel megvédeni a lopással szemben, a felszerelést nem hagyja őrizetlenül. Károkozás esetén a lentebb részletezett kártérítési tételek megfizetését magára nézve kötelezőnek elismeri.

2. A sporteszközt csak a bérleti szerződésben és feltüntetett személyek használhatják.

3. Bérbeadó semmilyen módon nem felelős azokért a közvetett vagy következményes károkért, melyek Bérlő a sporteszköz használatával másnak okoz. Ezekért Bérlő tartozik kizárólagos felelősséggel.

4. A bérleti szerződés az alább részletezett díjszabás szerint jön létre. A szerződés megkötésekor Bérlő a szerződésben meghatározott kaució fizetésére köteles, mely biztosítékul szolgál Bérlő által esetlegesen Bérbeadónak okozott károkért. A bérlet végén az kaució visszafizetésre kerül, kivéve Bérlő károkozásának vagy egyéb tartozásának esetét. Bérbeadó nem köteles az kauciót visszafizetni mindaddig, amíg Bérlő esetleges kártérítési felelősségével vagy egyéb tartozását nem egyenlítette ki. Bérbeadó az kaució után kamatot nem tartozik fizetni. Az kaució összege hajónként 20.000.- Ft. A kauciótól Bérbeadó eltekinthet.

5. Bérbeadó a felszerelést tisztán, biztonságos, működőképes állapotban adja át. Bérlő köteles a sporteszközt és tartozékait a megállapodásban megjelölt helyen és időpontban az átvételkorival megegyező, tiszta állapotban hiánytalanul leadni. Amennyiben a felszerelés szennyezett állapotban kerül vissza, úgy hajónként 1000 Ft tisztítási díj kerül felszámításra. Amennyiben Bérlő a sporteszközt rendeltetés ellenesen használta, az különlegesen szennyezett, az ebből származó kárt és költségeket a Bérlő tartozik megtéríteni. Ha Bérlő a sporteszközt a bérleti szerződésben foglalt időponton túl is igénybe kívánja venni, ezt a szándékát legkésőbb a bérleti szerződés lejárta előtt 24 órával személyesen vagy telefonon kell Bérbeadó tudomására hozni. Bérbeadó a bérleti szerződést nem köteles meghosszabbítani. Amennyiben a bérlet letelte után 24 órával Bérlő a sporteszközt kellő indok nélkül nem szolgáltatja vissza, Bérbeadó jogosult a szerződést azonnali hatállyal felmondani, illetve a sporteszközt Bérlőtől visszavenni, akár a szükséges önhatalom eszközével is élve. Felek rögzítik, hogy amennyiben Bérlő a bérleti szerződés lejártát követő 24 órán belül az általa használt sporteszközt a Bérbeadónak nem szolgáltatja vissza, illetve a bérleti szerződést nem hosszabbítja meg, vagy a késedelmét nem menti ki, úgy a Bérbeadó jogosult a rendőrségen jogi lépések megtételére, feljelentéssel élni.

6. Bérlő köteles személyi sérüléssel, vagy anyagi kárral járó balesetről ill. a sporteszközzel kapcsolatos minden eseményről haladéktalanul értesíteni Bérbeadót, ezzel egy időben köteles haladéktalanul rendőrség intézkedését kérni, ill. a sporteszköz rongálása, ellopása esetén, a rendőrkapitányságon feljelentést tenni és az erről szóló okiratot (jegyzőkönyv, igazoló lap, stb.) a bérbeadó részére átadni. Baleset részeseként Bérlő köteles a helyszínen maradni, a káreseményben résztvevők minden lehetséges adatát beszerezni, velük együttműködni. Bérlőnek nincs semmilyen felelősségi, anyagi vagy egyéb megegyezési joga, a Bérbeadó sérelmére semminemű elismerő nyilatkozatot nem tehet. Ilyen esetekben és a felszerelés meghibásodása esetén Bérbeadó értesítése mellett köteles – saját költségére - gondoskodni a sporteszköz biztonságos elhelyezéséről és őrzéséről.

7. Bérbeadó kizárólag az Evezz Velem Egyesület rendes tagjainak, pártoló tagjainak és szimpatizáns tagjainak adja bérbe a birtokában lévő sporteszközöket. Bérbevevő ezen szerződés aláírásával az Egyesület szimpatizáns tagjává válik. Kijelentik, hogy az Egyesület Alapszabályában a tagság feltételeit megismerték, megértették és azzal maradéktalanul egyetértenek, elfogadják. Kijelentik, hogy a mai napon részt szeretnének venni az Egyesület által, szervezett vízitúra programon, az ajánlatban szereplő módon és feltételekkel. Kijelentik, hogy az Egyesület programjainak Részvételi Feltételeit megismerték és elfogadták, Egyesület a Résztvevők adatait a hatályos jogszabályoknak megfelelően kezeli, harmadik fél részére ki nem adja.

8. Bérlő túratársait vagy más túrázót ért baleset esetén saját biztonságát nem veszélyeztető mértékig a tőle elvárható emberi normák szerint köteles segítséget adni és/vagy hívni. Bérlő tudomásul veszi, hogy adatait a Bérbeadó jogszabályi felhatalmazás keretein belül kezeli, és szükség esetén, vagy hatósági megkeresés esetén az arra illetékesek részére átadja.

A szerződésben nem szabályozott kérdésekben a Ptk. rendelkezései az irányadók. Jogvita esetére a felek kikötik a Budapesti XI. Kerületi Bíróság kizárólagos illetékességét.

Elvesztés lopás teljes megsemmisülés esetén: Túrakenu - 4 személyes: 400 000 Ft /db,

Hajórepedés, kilukadás, merevítő-, üléstörés, rongálódás: 20 000 Ft -100 000 Ft/db

Kenulapát elvesztés, repedés, elgörbülés, törés: 15 000 Ft Mentőmellény elvesztés: 12 000 Ft/db, szakadás: 5 000 Ft Kötelező felszerelés elvesztése: 1000 Ft/db, Hordó 10.000 Ft.-/db, bogrács 15.000Ft.-, állvány 8000 Ft,. lánc 3000 Ft.-

10. A bérlet tárgyát képező sporteszközök:

Túrakenu (4 személyes): ……..db, Túrakajak – 1 személyes: .....db,

Túrakajak – 2 személyes: .....db, Kenulapát: ............db, Kajaklapát: ........... db,

Mentőmellény: …..db, Szivacs: .…… db, Kötél…… db, Hordó ……… db, bogrács+állvány…..db

Kaució összege .......................Ft, azaz ................................ Ft, Összesen: ..........................................................HUF Amennyiben a sofőrnek a hajók átadásakor vagy visszavételekor az előre egyeztetett időponthoz képest várakoznia kell, úgy az első 30 perc várakozás díjmentes, azonban minden további megkezdett óra várakozási díja 5000 forint.

Bérlő a felszereléseken semmilyen jelzést nem helyezhet el, a sporteszközök írószerrel, ragasztóanyaggal vagy bármely egyéb módon történő megjelölése szándékos rongálásnak minősül és kártérítési kötelezettséget von maga után.

9. A vízi járművet és tartozékait (evezőket, személyenként egy mentőmellényt, kikötőkötelet, szivacsot működőképes állapotban hiánytalanul átadtam/ átvettem. Aláírásommal elfogadom az alábbiakat: Az aláírás pillanatában hatályos Hajózási Szabályzat és egyéb ide vonatkozó törvények (továbbiakban.: HSZ) tartalmát ismerem, értem és tisztában vagyok a rám vonatkozó bekezdéseinek jelentésével. A HSZ-el és az általam használni kívánt vízterületet ismerem, az ezekkel kapcsolatos szóbeli adatokat és információkat meghallgattam, értem és tudomásul veszem. A HSZ szerint elrendelt kötelező felszerelést (evezőlapátok, mentőmellények, elemlámpa, kötél) hiánytalanul átvettem, vagy ezekkel rendelkezem, ezeket a HSZ és a szóban elhangzott utasítások szerint használom és amennyiben egyedül veszem át, átadom a velem egy hajóban ülők számára. Amennyiben a hajó irányítójaként (kormányos) nyilatkozom, kijelentem, hogy alkohol, illetve más, bódító hatású szerek hatása alatt nem állok, megértettem, hogy az általam kormányzott vízi járműben ülő személyekért felelősséget vállalok, őket tájékoztatom a HSZ rájuk vonatkozó rendelkezéseiről. A vízi jármű biztonságos irányításának technikáját jól ismerem. A vízi járműben gondatlanságból okozott kárt megtérítem.

10. Bérlés időtartama:……………………………………………………………………………………………

11. Túra tervezett helyszíne, az eszközök tervezett használati helyszíne:

Folyó/tó:…………………………………………..

……………………………………………..-tól, ……………………………………………….-ig.

Kelt, ……………………………, ……..…………….…………….

…………………………………… ………………………………………

Bérbeadó Bérlő